Izziņa par atzinumos sniegtajiem iebildumiem par Ministru kabineta noteikumu projektu

**“Grozījumi Ministru kabineta 2019. gada 19. novembra noteikumos Nr. 537 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas “Pētniecība un izglītība” aktivitātes “Inovācijas centri” īstenošanas noteikumi”**

**I. Jautājumi, par kuriem saskaņošanā vienošanās nav panākta- nav**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums 04.12.2020. |  | |
|  |  | |
| Saskaņošanas dalībnieki | Tieslietu ministrija, Finanšu ministrija | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Finanšu ministrijas iebildumi** | | | | |
|  | | | | |
|  |  | (FM 11.05.2020. vēstule Nr. A-16/2554)) Anotācijas I. sadaļas 2.punktā (4.lpp) ir skaidrots, ka bez maksas inovācijas centrus varēs apmeklēt tikai programmas mērķa grupa (izglītojamie un pedagogi). Savukārt, Valsts izglītības attīstības aģentūra (turpmāk - VIAA) 2020.gada 7.maija e-pastā pašvaldībām kā iepriekš noteikto projektu iesniegumu iesniedzējiem ir skaidrojusi, ka projekta ieviešanas laikā tām ir jānodrošina iespēja bez maksas apmeklēt inovācijas centru, apskatīt un lietot projekta ietvaros iegādāto aprīkojumu Latvijas un Norvēģijas skolotājiem, studentiem un skolēniem, kā arī to ģimenes locekļiem, kas tos pavada. Attiecīgi konstatējam pretrunu vai neskaidrību, kas ir jānovērš ar šo noteikumu projektu, lai nodrošinātu pareizu normu piemērošanu un tiesisko paļāvību. Šaubu gadījumā par programmas nosacījumu pareizu interpretēšanu **lūdzam IZM iegūt nepārprotamu donorvalstu viedokli rakstiski, saskaņojot plānoto rīcību ar Finanšu instrumenta biroju un programmas donorvalsts partneri.** | **Ņemts vērā.** Saņemta Finanšu instrumenta biroja e-pasta vēstule (14.10.2020.), kas saskaņo programmas apsaimniekotāja viedokli un plānoto rīcību. |  |
|  |  | (FM 11.05.2020. vēstule Nr. A-16/2554) Anotācijā nav iekļauta informācija par noteikumu projekta saskaņošanu ar pašvaldībām kā iepriekš noteikto projektu iesniegumu iesniedzējiem. Ņemot vērā normu tiešu ietekmi uz projektu iesniegumu iesniedzējiem, lūdzam pirms tālākas noteikumu projekta virzības MK nodrošināt tā nepārprotamu saskaņošanu ar visām attiecīgajām pašvaldībām, kā arī informāciju par saskaņošanu iekļaut anotācijā. IZM nepieciešams gūt pārliecību, ka noteikumu normas un to praktiskā piemērošana visām iesaistītām pusēm ir vienādi skaidri saprotama un izpildāma attiecībā uz šajā noteikumu projektā un anotācijā paredzēto, lai novērstu iespējamos riskus turpmāk projektu īstenošanā. | **Ņemts vērā.**  Saņemti visi pašvaldību saskaņojumi bez iebildumiem: Ventspils pilsētas dome (30.10.2020.), Cēsu novada pašvaldība (30.10.2020.), Daugavpils pilsētas dome (03.11.2020.), Liepājas pilsētas Izglītības pārvalde (30.10.2020.). |  |
|  |  | (FM 25.11.2020. vēstule Nr. 12/A-16/6224)  Ievērojot MK noteikumu projekta 1.punktā noteikto, ka šo noteikumu ietvaros netiek atbalstītas projekta iesniedzēja vai projekta partnera aktivitātes, kurām sniegtais atbalsts ir kvalificējams kā komercdarbības atbalsts, lūdzam precizēt MK **noteikumu projektu**, to papildinot ar jaunu punktu, kas paredz nelikumīga komercdarbības atbalsta atgūšanu, ja netiek ievērots 16.1 punktā noteiktais. | **Ņemts vērā.**  Noteikumu projekts papildināts ar 16.2. apakšpunktu. | “16.2 Ja projekts tā amortizācijas periodā neatbilst 16.1 punkta nosacījumiem, projekta iesniedzējam ir pienākums aģentūrai atmaksāt visu projekta ietvaros saņemto publisko finansējumu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad publiskais finansējums tika izmaksāts projekta iesniedzējam, līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi.” |
|  | anotācija | (FM 25.11.2020. vēstule Nr. 12/A-16/6224)  Ievērojot izteikto iebildumu, lūdzam arī **anotācijā sniegt skaidrojumu par atgūšanas piemērošanu**, ja netiek ievērotas 16.1 punktā noteiktais, norādot arī **uzraudzības periodu, uzraudzības biežumu, kā arī atbildīgo institūciju, kura nodrošinās uzraudzību**. Vēršam uzmanību, ka līdzīga norma jau ir ietverta, piemēram, MK 2016. gada 12.janvāra noteikumos Nr.34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi". [https://likumi.lv/ta/id/279475 - 47.2.punkts](https://likumi.lv/ta/id/279475%20-%2047.2.punkts) | **Ņemts vērā.**  Anotācija papildināta. |  |
|  |  | (FM 25.11.2020. vēstule Nr. 12/A-16/6224)  Lai nodrošinātu nepārprotamu izpratni par nepieciešamo uzraudzības periodu, lūdzam MK noteikumu projektu papildināt ar jaunu punktu, kas paredzētu sniegt skaidrojumu par projektā veikto ieguldījumu amortizācijas laiku. | **Ņemts vērā.**  Noteikumu projekts papildināts ar 19.1 punktu. | “19.1 Projektā veikto ieguldījumu amortizācijas periods atbilst pārvietojamā aprīkojuma lietderīgās lietošanas laikam.” |
|  |  | (FM 25.11.2020. vēstule Nr. 12/A-16/6224)  Lūdzam MK noteikumu projektā norādīt arī iestādi, kas nodrošinās projektu uzraudzību šajā periodā; | **Ņemts vērā.**  Noteikumu projekts papildināts ar 9.7.apakšpunktu. | “9.7. veic projekta uzraudzību tā amortizācijas periodā” |
|  |  | (FM 25.11.2020. vēstule Nr. 12/A-16/6224)  Izvērtēt un precizēt MK noteikumu projekta **anotācijas I sadaļas 2.punkta 5.lpp.** ietverto informāciju, ka līdzfinansējuma saņēmējs nodrošina, ka attiecīgie grāmatvedības dokumenti ir pieejami pārbaudei piecus gadus pēc inovācijas centru projekta noslēguma ziņojuma apstiprināšanas programmas un inovācijas centru projektu kontrolējošām institūcijām. Vēršam uzmanību, ka, lai nodrošinātu korektu uzraudzību par 16.1 punktā noteikto pienākumu ievērošanu, atbilstošu dokumentu uzglabāšana ir nodrošināma visā projekta amortizācijas periodā.  Ievērojot izteikto iebildumu lūdzam precizēt MK noteikumu projektu un anotāciju.  Vienlaikus vēršam uzmanību, ka gadījumos, kad projekta amortizācijas periods ir īsāks, nekā 5 gadi pēc programmas noslēguma pārskata apstiprināšanas, tad atbilstoši visu 4 noslēgto iepriekš noteikto projekta līgumu 2.3.9.apakšpunktam, līdzfinansējuma saņēmējam ir pienākums glabāt visus ar projekta īstenošanu saistītos dokumentu oriģinālus vai to atvasinājumus 5 (piecus) gadus pēc programmas noslēguma pārskata apstiprināšanas; | **Ņemts vērā.**  Noteikumu projekts papildināts ar 24.1 punktu. Attiecīgi precizēta noteikumu projekta anotācija**.** | “24.1 Līdzfinansējuma saņēmējs glabā visus ar projekta īstenošanu saistītos dokumentu oriģinālus vai to atvasinājumus un nodrošina, ka tie ir pieejami pārbaudei visu amortizācijas periodu vai vismaz piecus gadus pēc programmas noslēguma pārskata apstiprināšanas.” |
|  |  | (FM 25.11.2020. vēstule Nr. 12/A-16/6224)  Vēršam uzmanību, ka pirmšķietami attiecībā uz inovāciju centru atbalstāmajām darbībām, ja atbalsts tām kvalificētos kā komercdarbības atbalsts, piemērot ES normatīvos aktus valsts atbalsta pētniecības, attīstības, inovācijas jomā varētu nebūt iespējams. Vienlaikus skaidrojam, ka jebkurā gadījumā, ja saderības nodrošināšanai ar ES iekšējo tirgu tiek piemēroti ES normatīvie akti valsts atbalsta pētniecības, attīstības, inovācijas un reģionālā atbalsta jomā, piešķirtajam komercdarbības atbalstam ir jāizpilda atbalsta stimulējošas ietekmes nosacījums – rakstisks atbalsta pieteikums ir iesniegts pirms atbalstāmo darbību uzsākšanas. Attiecīgi no šobrīd esošajām redakcijām nav skaidrs, kā varētu izpildīt anotācijas I sadaļas 2.punktā noteikto, ka “Ja projekta līguma īstenošanas laikā vai pēc tā tiek konstatēts, ka, īstenojot inovācijas centru projektu, ir atbalstītas līdzfinansējuma saņēmēja vai inovācijas centru projekta partnera darbības, kurām sniegtais atbalsts ir kvalificējams kā komercdarbības atbalsts, tad tiek piemēroti ES normatīvie akti valsts atbalsta pētniecības, attīstības, inovācijas un reģionālā atbalsta jomā un Vadības noteikumu XVII nodaļa “Neatbilstoši veikto izdevumu atgūšana”. Papildus skaidrojam, ka Vadības noteikumu XVII nodaļa “Neatbilstoši veikto izdevumu atgūšana” nenodrošina efektīvu nelikumīga komercdarbības atbalsta atgūšanu, attiecīgi nelikumīga komercdarbības atbalsta atgūšanā tie nav piemērojami. Skaidrojam, ka ja valsts iestāde pati pēc savas iniciatīvas veic komercdarbības atbalsta atgūšanu, kuru tā ir kļūdaini piešķīrusi, tai ir jānodrošina visa nelikumīgā atbalsta atgūšana, tostarp atbalsta saņēmējam uzdodot samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū.  Ievērojot izteikto iebildumu, lūdzam minēto rindkopu “Ja projekta līguma īstenošanas laikā ….. Vadības noteikumu XVII nodaļa “Neatbilstoši veikto izdevumu atgūšana” no **anotācijas I sadaļas 2.punkta dzēst.** | **Ņemts vērā.**  Rindkopa no anotācijas I sadaļas 2.punkta “Ja projekta līguma īstenošanas laikā ….. Vadības noteikumu XVII nodaļa “Neatbilstoši veikto izdevumu atgūšana” dzēsta |  |

Leiškalne 67047909

Anna.Leiskalne@izm.gov.lv